Kawat Nyamuk
Selasa, 17 Maret 2015 00:32
WAYAH ini hari bilang kada kawa ditangguh. Kalihatannya bilang tarang banar, ee sakalinya bakakajutan hujan.
Bisa jua mulai baisukan pina handak kadap handak hujan sakalinya kada jadi. Tapi ada nang rancak diyakini urang mulai bahari sampai wayah ini. Yaitu bila hujan bamula hari jumahat biasanya bamingguan hanyar ampih.
Nang dihawatirakan bila hujan tatarusan maka cagar babanyuan susungaian wan got kiri-kanan rumah. Bila banyunya tagana pasti cagar banyak nyamuknya. Maka nyamuk wayahini babahaya banar karna bisa manyabapakan panyakit damam badarah.
“Di rumahku Bus ai, biarpun musim babanyu dan musim banyamuk aku kada hawatir jua karna dirumahku hanya ada saikung haja nyamuknya,” ujar Palui.
“Palui pangaramput, Palui pandusta. Samalam aku bailang ka rumah ikam nyatanya nyamuknya kada katapakan,” ujar Tulamak mangaramputkan kalu hanya ada saikung nyamuk di rumah Palui.
“Bujur Mak ai, aku wani sumpah bahwa di rumahku hanya ada saikung haja nyamuknya,” ujar Palui mangarasi.
“Lalu kanapa maka nyamuknya banyak?” ujar Garbus.
ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn